ስለአንድ በሽታ ለማወቅ በሽተኛው ከሚገልፃቸው ምልክቶች በተጨማሪ የአካልና የቤተሙከራ(Lab) ምርመራ በተጨማሪ ይደረጋል፤ አንድ በሽታ በተላላፊ ህዋሳት የተከሰተ ነው ወይስ በሌላ ምክንያት የሚለውን ለመለየት ማስረጃዎች ያስፈልጋሉ፤ ለምሳሌ አንድ ጠንቀኛ ህዋስ ወደ ሰውነታችን ገብቶ ከሆነ፣ ሰውነታችን ጠንቀኛውን ህዋስ ለመከላከል የሚያዘጋጀው የተለየ ፀረ ጠንቀኛ-ህዋስ በበሽተኛው ሰውነት ውስጥ መኖሩን የሚመለከት ይሆናል፡፡ በዚህም ምክንያት በሽታውን ለመለየት የሚደረጉ ምርመራዎች ደም ወይንም ሌላ ከሰውነት የመነጨ ፈሳሽ ማለትም ሽንት፣ አክታ፣ ሰገራ፣ መግል፣ የሳምባ ልባስ ፈሳሽና ወዘተ… የሚፈትሹ ይሆናሉ፡፡